KLASA: 003-06/20-01/03

URBROJ: 2170-56-05-20-03

Rijeka, 19.2.2020. godine

Na temelju odredbe članka 12. Zakona o pravu na pristup informacijama i članka 78. Statuta Prve riječke hrvatske gimnazije, Školski odbor na elektroničkoj sjednici održanoj od 17.2.2020. u 10,00 sati do 19.2.2020. u 14,00 sati jednoglasno donosi

**ODLUKU**

**o određivanju broja osoba kojima se osigurava neposredan uvid u rad Školskog odbora**

**I.**

Ovom Odlukom određuje se broj osoba kojima se osigurava neposredan uvid u rad Školskog odbora Prve riječke hrvatske gimnazije (u daljnjem tekstu: Škole) te se utvrđuje postupak u vezi s prijavom osoba koje žele neposredno prisustvovati sjednicama Školskog odbora.

**II.**

Sjednicama Školskog odbora istodobno mogu prisustvovati najviše dvije (2) osobe.

Zahtjev za prisustvovanje sjednici (u daljnjem tekstu: zahtjev) mogu podnijeti građani i udruge ili druge pravne osobe.

U ime pravne osobe zahtjev podnosi osoba ovlaštena za njeno zastupanje uz navođenje imena najviše dviju osoba koje će u ime pravne osobe prisustvovati sjednici Školskog odbora.

**III.**

Zahtjev se podnosi elektronskim putem.

U zahtjev se osim podataka o podnositelju zahtjeva unosi i podatak o točkama dnevnog reda sjednice Školskog odbora kojima podnositelj želi prisustvovati.

Podnositelj zahtjeva može prisustvovati raspravi po najviše dvije točke dnevnoga reda.

**IV.**

Zahtjev se može podnijeti tek po objavi dnevnoga reda sjednice Školskog odbora na mrežnim stranicama Škole, a krajnji rok za podnošenje zahtjeva je 48 sati prije početka sjednice.

U slučaju da je po pojedinoj točki dnevnog reda sjednice Školskog odbora podneseno više zahtjeva, pravo prednosti ostvarit će ranije zaprimljeni zahtjev.

**V.**

Podnositelj zahtjeva će o načinu na koji je riješen njegov zahtjev biti obaviješten telefonskim ili elektronskim putem najkasnije 24 sat prije održavanja sjednice Školskog odbora.

**VI.**

Ova Odluka stupa na snagu danom donošenja.

Predsjednica Školskog odbora

Anita Grgurić, prof.